ઓએનજીસીના ડિરેક્ટર (ઓફશોર) રાજેશ કક્કરે કહ્યું હતું કે ‘આ નવી તારીખ નથી. થોડાં મહિના પહેલાં જ તે નક્કી થઈ ગયું હતું. ૨૯ જૂને બોર્ડની મીટિંગમાં પ્રોજેક્ટ અંગે અમે આ અપડેટ આપ્યું હતું.' તેમણે કહ્યું કે કંપનીએ તેના ૩૪ કૂવા ખોદ્યા અને સમીક્ષા કરી તેને આધારે આ વર્ષે એપ્રિલમાં આ નિર્ણય લેવાયો હતો. ઓએનજીસીએ ઉત્પાદન શરૂ કરવાના બે વર્ષમાં ૭૭,૩૦૫ બેરલ પ્રતિ દિન ક્રૂડ ઓઈલના ઉત્પાદનનો લક્ષ્યાંક રાખ્યો છે. એ જ રીતે ગેસ ઉત્પાદનમાં ૧.૬૫ કરોડ સ્ટાન્ડર્ડ ક્યુબિક મીટર પ્રતિ દિવસનો લક્ષ્યાંક નક્કી કર્યો છે. ઓએનજીસીએ બીજી વાર કેજી બેઝીન-D5માં ઉત્પાદન શરૂ કરવા માટેની સમયમર્યાદા વધારી છે. અગાઉ તેણે ૨૦૧૪માં જાહેરાત કરી હતી કે તે ૨૦૧૮થી જ ગેસ ઉત્પાદન શરૂ કરી દેશે અને ૨૦૧૯માં ક્રૂડનું ઉત્પાદન શરૂ કરી દેશે..